תקנות המכרות (רשיונות חציבה)

{{ח:התחלה}}
{{ח:כותרת|תקנות המכרות (רשיונות חציבה), תשל״ח–1978}}
{{ח:קטע3||תקנות בדבר רשיונות חציבה}}

{{ח:פתיח-התחלה}}
{{ח:תיבה|ק״ת תשל״ח, 875|תקנות המכרות (רישיונות חציבה)|https://olaw.org.il/takanot/takanot-3826.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת המכרות#סעיף 104|סעיף 104}} {{ח:חיצוני|פקודת המכרות|לפקודת המכרות}} (להלן – הפקודה), אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|בקשה לרשיון}}
{{ח:תת|(א)}} בקשה לרשיון לפי {{ח:חיצוני|פקודת המכרות#סעיף 109|סעיף 109 לפקודה}} (להלן – הרשיון), יש להגיש על גבי {{ח:פנימי|תוספת|הטופס שבתוספת}} בחמישה עתקים, תוך מילוי כל פרטי {{ח:פנימי|תוספת|הטופס}}, למפקח, לעוזר ראשי למפקח, או לטכנולוג הראשי לבניה במשרד התעשיה, המסחר והתיירות.
{{ח:תת|(ב)}} לבקשה תצורף מפה טופוגרפית של השטח המבוקש לחציבה שהכין מודד מוסמך ובה יצויינו רשת הקואורדינטות ותרשים השטח; המפה תוכן בקנה מידה עד 1:2500 ותרשים השטח יוכן בקנה־מידה של 1:100,000 או 1:50,000.

{{ח:סעיף|2|פרטים נוספים}}
{{ח:ת}} המפקח, העוזר הראשי למפקח או הטכנולוג הראשי לבניה רשאים לדרוש מהמבקש פרטים נוספים ובין השאר דוגמאות מהמחצבים ודו״חות גיאולוגיים.

{{ח:סעיף|3|הסכמת בעל השטח המבוקש לחציבה}}
{{ח:ת}} כשמבקש אינו בעל השטח המבוקש לחציבה יש להמציא את הסכמת בעל הקרקע למתן רשיון תוך ציון התקופה שלגביה ניתנת ההסכמה.

{{ח:סעיף|4|שטח החציבה}}
{{ח:ת}} שטח החציבה המבוקש יהיה רצוף ומרוכז ככל האפשר.

{{ח:סעיף|5|מתן רשיון}}
{{ח:תת|(א)}} לא יינתן על שטח כלשהוא יותר מרשיון חציבה אחד.
{{ח:תת|(ב)}} לא יינתן רשיון חציבה על שטח הנמצא במרחק של פחות מ־50 מטר מגבולו של שטח שעליו ניתן רשיון אחר.
{{ח:תת|(ג)}} הוחלט להיענות לבקשה למתן רשיון יודיע המפקח, העוזר למפקח, או הטכנולוג הראשי לבניה במשרד התעשיה, המסחר והתיירות על־כך למבקש ויפרט בהודעה את השטח שעליו ניתן הרשיון (להלן – שטח הרשיון), את תקופתו ואת התנאים בהם ניתן.
{{ח:תת|(ד)}} לאחר תשלום האגרה הקבועה יינתן הרשיון וייחתם ביד המפקח, העוזר למפקח או ביד הטכנולוג הראשי לבניה.

{{ח:סעיף|6|החזקת רשיון והעברתו}}
{{ח:תת|(א)}} הרשיון יוחזק בשטח החציבה בשעות העבודה.
{{ח:תת|(ב)}} רשיון אינו ניתן להעברה.

{{ח:סעיף|7|תוקף הרשיון}}
{{ח:תת|(א)}} תוקף הרשיון הוא לתקופה שצויינה בו.
{{ח:תת|(ב)}} הותנו ברשיון תנאים ולא קויימו, יפקע תקפו של הרשיון.

{{ח:סעיף|8|חובות בעל הרשיון}}
{{ח:תת|(א)}} בעל הרשיון ימסור בחדשים ינואר ויולי של כל שנה דין וחשבון בדבר כמותם של המחצבים שנחצבו בתחום תחולת הרשיון ומספר העובדים המירבי שהעסיק כל חודש.
{{ח:תת|(ב)}} בעל הרשיון ינהל פנקסים שבהם תירשם כמות המחצבים שנחצבו בתחום תחולת הרשיון לסוגיהם, וכמות המחצבים שהועברו לאחרים אם הועברו, וכן שמותיהם ומענם של אנשים שאליהם הועברו.

{{ח:סעיף|9|סמכויות בקורת}}
{{ח:תת|(א)}} המפקח או מי שהוא הסמיך, וכן העוזר למפקח או הטכנולוג הראשי לבניה במשרד התעשיה, המסחר והתיירות רשאים בכל עת להכנס לשטח בתחום תחולת הרשיון, לבדוק את מקום החציבה, ליטול דוגמאות מהמחצבים ולדרוש פרטים בענין החציבה הנראים להם; בעל הרשיון או האחראי על עבודת החציבה ישיב על השאלות הנוגעות לדרכי העבודה, יאפשר את העיון בפנקסים שהוא מנהל ויספק על חשבונו דוגמאות מהמחצבים שיידרשו.
{{ח:תת|(ב)}} כשהשטח בתחום תחולת הרשיון נמצא באזור יער, יהיו הסמכויות המפורטות בתקנת משנה (א) נתונות גם למנהל המחלקה לייעור במשרד החקלאות או מי שהוא הסמיך.
{{ח:תת|(ג)}} כששטח תחולת הרשיון נמצא בתחום רשות מקומית, יהיו הסמכויות המפורטות בתקנת משנה (א) נתונות גם לפקיד הרשות המקומית שהיא הסמיכה אותו לכך.

{{ח:סעיף|10|פעולות לאחר שפג תוקף הרשיון}}
{{ח:תת|(א)}} בעל הרשיון שתקפו פג, חייב לעשות לגבי שטח הרשיון וכל המצוי עליו את אותן הפעולות שיורה המפקח, העוזר למפקח, או הטכנולוג הראשי לבניה והדרושות לדעתו לשם בטיחות.
{{ח:תת|(ב)}} לא מילא בעל הרשיון כאמור אחר הוראות המפקח, העוזר למפקח, או הטכנולוג הראשי לבניה במשרד התעשיה, המסחר והתיירות, רשאי כל אחד מהם לעשות את הפעולות על חשבון בעל הרשיון.

{{ח:סעיף|11|ביטול}}
{{ח:ת}} תקנות המכרות (רשיונות חציבה), תשט״ז–1956 – בטלות.

{{ח:סעיף|12|תחילה}}
{{ח:ת}} תחילתן של תקנות אלה שלושים יום מיום פרסומן.

{{ח:סעיף|13|השם}}
{{ח:ת}} לתקנות אלה ייקרא ”תקנות המכרות (רשיונות חציבה), תשל״ח–1978“.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}
{{ח:קטע3||בקשה לקבלת רשיון חציבה}}

{{ח:סעיף*}}
{{ח:ת}} {{ח:הערה|(הטופס הושמט).}}

{{ח:חתימות|ט׳ באדר א׳ תשל״ח (16 בפברואר 1978)}}
* '''יגאל הורביץ'''
שר התעשיה, המסחר והתיירות
{{ח:סוגר}}
{{ח:סוף}}
[[קטגוריה:בוט חוקים]]